Не вытрымлівае ніякай крытыкі і якасць малака. Так, за першы квартал гэтага года з малочна-таварных комплексаў “Маркуны” і “Беразоўка” не рэалізавана ніводнай тоны малака сортам “экстра”, у “Маркунах” не было такога і летась. Больш таго: амаль усё малако, пастаўленае на перапрацоўчыя прадпрыемствы, адпавядае толькі першаму сорту. Адпаведна, і цана за такое малако невысокая. Калі ў першым квартале года сярэдняя цана рэалізацыі тоны малака ў заліковай вазе у сярэднім па раёне склала 610 рублёў за тону, на МТК “Малі” – 750 рублёў, “Германішкі” – 737 рублёў, то на МТК “Маркуны” – 545, “Беразоўка” – 546 рублёў. Што называецца, адчуйце розніцу…